钦定古今图书集成/明伦汇编/交谊典/第015卷 > 《水龙吟》〈寄无愧丈〉晁补之
## 钦定古今图书集成/明伦汇编/交谊典/第015卷 > 《水龙吟》〈寄无愧丈〉晁补之

满湖高柳摇风，坐看骤雨来湖面。跳珠溅玉，圆荷翻
倒，轻鸥惊散。堂上凉生，槛边暑退，罗裙零乱。想东山
谢守，纶巾羽扇，高歌下、青天半。应记狂吟司马，去
年时、黄花高宴。竹枝苦怨，琵琶多泪，新年鬓换。常恐
归时眼中物，是日边人远，望隋河一带，伤心雾霭，遣
离魂断。